கேள்வி: நலிபு வண்ணம் பற்றி விளக்கவும்.
பதில்: வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும். நலிபு வண்ணம் என்பது செய்யுளில் ஆய்தம் விரவி நடக்கும் பாங்கு. *இளம்பூரணர், பேராசிரியர் (தொல்காப்பியம்) ஆகியோர் தந்துள்ள எடுத்துக்காட்டுகள் இங்குத் தரப்படுகின்றன. :அஃகாமை செல்வத்திற் கியாதெனின் வெஃகாமை :வேண்டும் பிறன்கைப் பொருள் திருக்குறள் 178